Venjarin hjá U19-landsliðnum við dreingjum, Jógvan Martin Olsen hevur úttikið 18 spælarar til tveir venjingardystir á útivølli ímóti Luksemborg, sum verða 6. og 8. juni Magnus Holm Jacobsen, sum her sæst í dysti fyri U17-landsliðið, er ímillum teir 18, sum Jógvan Martin Olsen hevur úttikið til U19-landsliðið-Mynd: Hans Erik Danielsen-Eg kenni ikki so nógv til Luksemborg, men eg rokni við at vit kunnu geva teimum ordiliga móstøðu, og vit fara sjálvandi eftir at vinna báðar dystirnar, sigur Jógvan Martin Olsen, ið nú stendur á odda fyri føroyska U19-landsliðnum við dreingjum. Í døgunum 6. og 8. juni skal føroyska U19-landsliðið við dreingjum spæla tveir venjingardystir á útivølli ímóti Luksemborg. Dystirnir verða spældir á Stade de Municipal í býnum Rumelange. Higartil hava fýra úttøkuvenjingar verið á skránni, men endaligi hópurin hevur framvegis ongantíð vant saman. Tað kemur tískil væl við, at vit nú fáa tveir venjingardystir, sigur Jógvan Martin Olsen við heimasíðuna hjá FSF. Teir 18, ið eru úttiknir til venjingardystirnar ímóti Luksemborg, eru hesir: Arnbjørn S. Olsen, Víkingur Petur í Túni Petersen, Víkingur Sjúrður Pauli Nielsen, NSÍ Tórur Jacobsen, KÍ Tonni Joensen, Víkingur Aksel Bjartalíð Danielsen, KÍ Hans Jákup Anfinnsson, HB Ferðalagið fer úr Vágum sunnudagin 4. juni, og verður heima aftur í Føroyum fríggjadagin 9. juni. Í november mánað skal U19-landsliðið til innleiðandi EM-undankapping í Bulgaria. Umframt Føroyar og vertslandið, vera Ísland og Ongland eisini við í kappingini.